50 Jaar gelede in Die Burger | 9 Oktober 1971 | Netwerk24
50 Jaar gelede in Die Burger | 9 Oktober 1971
SA het nie Zambia se grens geskend: Dr. Hilgard Muller, Suid-Afrika se Minister van Buitelandse Sake, het gister in die Veiligheidsraad van die V.V.O. Zambiaanse beskuldiginge kategories verwerp dat Suid-Afrikaanse magte sy grondgebied geskend het.
Rusland neem weerwraak: Rusland het gisteraand opdrag gegee dat vier Britse diplomate en 'n Britse sakeman die land verlaat. Dié optrede is uit vergelding teenoor Brittanje, wat onlangs 105 Russiese spioene die land verbied het.
VVO-verslae in SA verbied: Die amptelike verslae van die 25ste sitting van die Algemene Vergadering van die V.V.O. is in Suid-Afrika as aanstootlike lektuur verbied, luidens 'n afkondiging gister in die Staatskoerant. Die verslae is gepubliseer onder die opskrif "Report of the United Nations Council for Namibia".